tartuNLP/wikipedia-smugri-20251201 huggingface dataset:
Тони Гатлиф

Тони Гатлиф (алкуксонь лемезэ: Мишель Дахмани; чачсь 1948 иень таштамкоовнь 10 чистэ, Алжир, Алжирсэ) — французонь режиссёр, сценарист, налксиця, седидей ды продюсер цыганонь чачомасто. Вейкесь аволь ламотнень режиссёртнэнь эйстэ, кона теи художественной эрямарт цыганонь кельсэ. Ды ашти цыганонь эрямартографиянь ушодома юрсонть.
Эрямопингензэ.
Чачсь човорязь кудораськесэ: тетясь — алжирэнь кабил (бербер), авась — цыганонь-кале кудораськестэ, кона эрясь Алжирэнь ало . Кода корты Тони Гатлиф, сонзэ пакшань шкась ульнесь нужань чисэ. Сех вадря мезе сынст ульнесь те эрямарт, конань невтнесь школань тонавтыцясь. Вишка Мишелень лангс мельс кадовсь Мишель Симононь налксемазо ( эрямартось).
Зярдо Мишельне ульнесь 12 иеть, тетянзо-аванзо мерсть сынь кочкасть тензэ пола. Цёрынесь оргоди кудосто Францияв. Знярые иеть сон важоди ушосо - , мейле ульнесь матросокс. Не шкатнестэ сон знярыяс саломанть кисэ ульнесь пекстазь. 
1965 иестэ Мишель неизэ Мишель Симононь театрасо. Сон понги гримёронь непальс ды корты мартонзо. Те кортамось кармась тувталоквс мезекс Дахманинь эряви стямс эрямартрежиссёрокс.
Васняяк сон ряды драматической курсат Сен-Жермен-ан-Ленсэ ды тееви налксицякс. Сон налкси театрасо, телевидениясо, ды 1974 иестэ васенцеде эрямартсо, Жерар Пиресэнь «Акт агрессии» эрямартсонзо. Теде мейле уроды снимамо эсинзэ эрямарт.
Содамочись сы тензе «Цыганские бароны» (1983 ие) нилеце эрямартонть марто. Эйсэст вастневить цыгандо темась, ды лия социальной тематнеде.
2004 иестэ Тони Гатлифнэ максыть Каннонь эрямартфестивалень казне сех вадря режиссёр «Изгнанники» эрямартонть кис.
Какава

Какава — цыганонь тундонь покшчи, туркань раськеютконь фестиваль.
Историясь.
Какава покчинть чачома тарказо - Египет ды Маласо (Ближний) Восток. Кода кемить цыгантнэ, Какава невти чудань тевтнень, конат теевсть Кезэрень Египтасо христианонь ломантнень - Коптатнень - марто.
Тевтне сюлмавозельть Египтасто пайстомо ломантнень туемаст марто. Мельгаст паниця фараононь армиясь ваясь морянтень. Те тевенть ледстнемга ломантне эрьва ие панжиковонь 6-це чистэ сакшныть лейчирев ды тейнить тосо покшчи.
Какавась Турциясо.
Турциянь чивалгомань оштнэсэ — Эдирнасо ды Кыркларелисэ - Какава тешкстави эрьва иестэ кода тундонь само покшчи. Эдирнасо покшчись ней раськеютконь фестиваль, конанень лезды губернаторось ды Эдирна ошонь мэрэсь. Фестиваленть официальной пельксэзэ ютни Sarayiçi-сэ. Тесэ жо ютавтнить бороцицянь пелькстамо. Покшчисэнть кирвазтнить толпандят, ломантне кирнявтнить велькскаст, гайги музыка, киштевить киштемат. Официальной пельксэсь прялеви 5000 инжень ды фестивалень азортнэнь пловсо каванямосост. Покшчись поладови омбоце чинь валскеяк Тунджа леенть чиресэ.
Ундер, Марие

 
Марие Ундер () — эстэнь валморозей ды ютавтыця.
Эрямопингезэ.
Мария Ундер чачсь тонавтыцянь раськесэ, тетянзо-аванзо ульнесть Хийумаа усиясто. 1891-1900 иестэ тонавтнесь немецень школасо Ревель ошсо.
1902 иестэ лиси мирденень ды туить эрямо Московов. Тосо сон эри 1906 ие видс, мейле велявты мекев Ревелев. Валморонь сёрмадомо кармась 14 иесэ.
Эсь валморонзо, конат ульнесть сёрмадозь немецень кельсэ, сон казинзе малавикс ялганстэнь, эстэнь артыцянень Антс Лайкмаанэнь. Лайкмаа 
макссь тензэ прявть сёрмадомс эстэнь кельсэ.
1904 иень умарьковонь 2 чистэ «Постимеес» кулялопасо ульнесь печатазь Марие Ундерэнь васенце валморозо "Кода теевсь..." Сон сёрмадсь салава лем ало - Мутти. 1917 иестэ сови Сиуру сёрмадыцянь курос, се шкань од тейтеравась ашти виев символизмань мель ало. Сиурунь пекставомадо мейле сови Тарапита сёрмадыцянь курос. Покш успех марто лиссь 1917 иестэ «Сонетт» валморо пусмозо.&lt;br&gt;
1920—1930 иетнестэ М. Ундер — ульнесь сехте покш ды содавикс эстэнь кельсэ сёрмадей. Игорь Северянин - рузонь валморозеесь, конась кавто ойнань юткошкасто эрясь Эстэнь масторсо, нолдась валморонь пусмо - "Цветямонь икеле", тозонь совасть Марие Ундерэнь рузонь кельс ютавтозь валморонзо. Истя жо Ундерэнь валморонзо ютавтнесь Эстэнь масторсо эриця рузонь валморозеесь - Елизавета Роос-Базилевская.
1944 иестэ Советэнь Армиянь Эстэнь масторов совамсто ды немецень ушмотнень Эстэнь масторсто туемань перть Марие эсь раськензэ марто тусь эрямо Швеция Масторо, косо вейке иень перть эрясь беженец лагерьсэ. 1945 иестэ сась эрямо Стокгольмов, косо важодсь театрань музейсэ. Теке шкане ламо ютавтсь, рузонь кельстэяк эстононь кельс, саемга ульнесь ютавтозь А. Ахматовань "Реквием" валморось, Б. Пастернаконь «Живаго докторонь» романс совавтозь валморотне. Советэнь вийкирдийчинть а вечкелизе, тень кувалт сондензэ ды сонзэ шкинемадонзо СССРсэ эсть кортне. Кулось Стокгольмсо 1980 иестэ.
Наумова, Дарья Григорьевна

Наумова Дарья (Дина) Григорьевна - историк, тонавтыця. Эрзя. Ловови Мордовиянь васенце авакс. Историянь наукань кандидат (1941-це ие), доцент.
Эрямо пингезэ.
Чачсь неень Мордовия Республикань Покш Игнатбуень Ташто Чамза велесэ 1906-це иень эйсюрковонь 28-це чистэ эрзянь кажов кудораськесэ.
1935-це иестэ прядызе М. М. Хатаевич лемсэ МГПИ-нть. 1924 – 27-це иетнестэ Казнеевка велесэ топавтсь грамотань арасьчинь маштома (ликвидациянь) тев, 1927 – 28-це иетнестэ важодсь ВЛКСМ-нь волкомонь секретарекс Симбирской губерниянь Ардатовской уездсэ. 
1928-це иестэ саезь сон – Новожабинской школань 1-це степенень тонавтыця (Покш Игнат буе), облкустпромонь кадрань ветиця, чокшнень школань прявт ды тонавтыця, 1935 – 38-це иетнесэ – педагогической техникумонь тонавтыця, Мордовиянь рабфаконь тонавтыця, Саран ошонь 9-це № школань прявт. 
1941, 1944 – 45-це иетнестэ Соц. культурань Мордов. НИИ-нь (ней НИИГН) историянь секторонь младшей, старшей научной сотрудник, 1942-це иень медьковсто саезь 1944-це иень таштамковс – прявт (директор); 1945 – 70-це иетнестэ Дарья Григорьевна – А. И. Полежаев лемсэ МГПИ-нь (1957-це иестэ саезь – Мордовской государственной университет) СССР-нь историянь кафедрань старшей преподаватель, доцент. Сонзэ ловить Мордовиянь васенце учёной авакс.
Кулось Наумова Дарья Григорьевна Саран ошсо 1975-це иестэ.
Сивас (эрямарт)

Сивас () — туркань эрямарт, 2014-це иень.
Мезде.
Прявт героесь — 11 иесэ цёрыне, лемезэ Аслан. Кода-бути весть сон муи Сивас лем марто киска. Сивас тюрсь кискань тюремасо, ансяк эзь изня, пек ранявсь. Азоронзо эзть кеме виемемазонзо, секс кадызь. Аслан редясы: кискась зярс эзь куло, сон идесы сонзэ. Аслан сайсы Сивасонь, ансяк эрямось одс варчни виест.
Критикась.
Эрямартэсь Турциянь пельде кучозель Оскарс, асяк шортлистс эзь сова. Кучнезель «Золотой глобусскак».
«Сивас» невтневсь Московской раськеютконь кинофестивальсэ, Абу-Дабинь кинофестивальсэ, истя жо туркань кинонь эрьва иень фестивальсэ.
The Huffington Post-сто Роте Нинань арсеманзо коряс, фильмась цидярдсь «Снег» Орхан Памуконь романонь влияния.
Явуз Селим Султанонь сэдь

Яву́з Селим Султанонь сэдь (Селим Грозной Султанонь сэдь) — Босфор проливенть трокс колмоце сэдь. Ашти Стамбулонть эйстэ пелевеёно. Сэдесь лемдязь Явуз I Селим османонь султанонь (Грозной; 1512 - 1520) лемсэ.
Стявтомазо ушодозь 2013-це иень панжиковсто ды прядозь 2016-це иень эйсюрковсто, ланганзо ардтнеманть нолдызь 2016-це иень умарьковонь 26-це чистэ. Те сэдесь — строявиця кинь пелькс. Башка ёнксозо — комбинировазь конструкциясь: полотнанть пельксэзэ кирдеви вантасо, лия пельксэзэ — вантасо ды троссо, прявт пролётонь куншкась понгавтозь трос лангсо. Те сэдесь — мирсэнть сехте келей понгавтозь сэдь. Автомобилень ардома китнеде (полосатнеде) — эрьва ёнов нилень-нилень (весемезэ8); теде башка, улить чугункань кинь кавто колият. Пилонтнэнь сэрест () истя жо рекордной.
Сэденть инженерной концепциянзо автортнэ — (Michel Virlogeux) французонь конструкторось ды T-Ingénierie швейцариянь компаниясь. Конструкциятнес тусь малав бетон ды трост; сэденть питнезэ стясь малав долларт.
Паризио виллась

Паризио виллась — те вилла Лиесэ. Сон ульнесь стявтозь-путозь XVI пингестэ Мускати кудораськесэнть, ды мейле сон кадовсь Паризио, де Пиро ды Стрикленд кудораськетнень туртов. Неень шкасто те Стриклендэнь Фондонть резиденция, ды Робертэнь Хорниолд-Стриклендэнь ды сонзэ кудораськензэ кудост. Мейбл Стрикленд рамизе Паризио вилланть 1943 иестэ. 
Историясь.
Ловови, Паризио виллась ульнесь стявтозь-путозь XVI-це пингестэ кода Мускати кудораськенть кизэнь резиденциясь. Сех васенцеде кудонть эйстэ лецтить 1567 иестэ. 1797 иестэ сонзэ саизэ сыметаштавксос Паоло Паризио Мускати, сонзэ куломадонзо мейле 1841 иестэ кудось печтевсь Антониа Мускати Ксар сонзэ нинзэ туртов. Виллась ульнесь рамазь леди Маргарет Стрикленд эйсэ, лорд Стриклендэнь нинзэ 1938 иестэ.
1943 иестэ вилланть рамизэ Мейбл Стрикленд, кона эйсэнзэ эрясь 1988 иенть видс, куломас. Ней тесэ Стриклендэнь Фондось, конань теизэ-путызе 1979 иестэ Мейбл Стриклэнд. Истяжо сон теизэ Times of Malta кулялопанть 1935 иестэ.
Вилланть лангс сымечинь праватнень нееньшкасто пелькстыть Стриклендэнь Фондось ды Роберт Хорниолдом-Стрикленд, кона Мейбл Стриклендэнь вейке сымеполадксось.
Сад пиреть.
Виллань модасонть ашти сад пире апельсинэнь ды оливань чувттонь марто.
Сыла

Сыла Генчоглу (, чач. 1980 иень аштмековонь 17 чи) — туркань морыця ды моронь валморозей.
Чачсь Аджипаямесэ, мейле тушь прямо Измирс, тосто Стамбулс тонавтнеманзо прядоманть видс. Искусствань вечкме кармась школасо тонавтема шкастонзо. Джазонь тонавтнемадо мейле стамбулонь университетсэ Бильги, кармась вайгельсэ морамо Кенан Догулонь кедьсэ.
2007 иестэ нолдась эсинзэ альбом, конань лемезэ ульнес сонзэ лем ало. «Dan Sonra» морось ульнесь васенцекс «Türkçe Top 20»-сэ.
Сёвномат.
2016 иестэ Турциясо полавтызь весе морыцянть концертензэ, зярдо сон вийкирдийтнень изнямонть митингтнэнь лансо лемдиньдэ "Шоу". Митингтнесэ ульнесть 5 миллионт ломанть, тосо кортась Турциянь президентэсь, ды опозициянь партиятнэнь прявтнэ.
2018 день ожоковсто Сыла максь судс, яволявть келя сонзэ ялгазо-цёразо Ахмед Курал наргснезь сонзэ. Теде пек псистэ кортнесть Турциясо ды лия таркатнева. 
Патриархальной системанть ванстыцятне кармась сёвномо морыцянть лангс, келя не кортнематне ансяк мирденень акемема. Ахмед Курал налксицянть судось озавтызе 16 ковонь ды 20 чинь лангс Сылань покордомань, тандавтомань ды зыянонь апаронь тееманть икелев арсеманть кис.
Шотландской книга

Шотландской книга, эли Шкоцкой книга (польск. Księga Szkocka), — эчке тетрадь, конань рамакшнызе Стефан Банах математикенть, неень шкань функциональной анализэнь ды львовонь математической школань теицятнестэ вейкенть, Люция низэ 1935-це иестэ, эйзэнзэ Львовонь математиктне, профессорсто саезь студентс, 1935—1941 иетнень перть сёрмалесть математикань апак реша задачат. Автортнэ, поляконь содавикс учёнойтне ды томбалень учёнойтнеяк, (вейкесь эйстэст ульнесь Станислав Улам), арсесть-алтасть решамост кис казнеть.
Книгантень совавтозельть 193 задачат — ютксост, функциональной анализэнь стакачитнеде башка, ульнесть шожда прянь яжамкаткак. "Шотландской книгась" ванстовсь «Шотландской кафень» барменэнть эли гардеробщикенть кедьсэ. Максневсь инжетнестэ эрьва вешицянстэнь.
Станислав Мазур Львовсо войнадонть икеле 1939-це иестэ ёвтась С.Уламнень "Шотландской книганть" ванстомадо мель, кекшизе паргос ды вализе футболсо налксема паксясо ортатнень ваксс Львов ошонть эйстэ авасоло. Войнань прядовомадо мейле Улам получизе те книгань копиянть.
Лия версиянть коряс, войнадонть мейле, 1945-це иестэ, С. Банахонь довазо Польшав репатриациянь шкасто саинзе конёвтнэнь мартонзо Варшавав.
"Шотландской книгась" ней Стефан Банахонь раськензэ кедьсэ, конат эрить Германиясо.
"Шотландской книгань" койтне поладовсть Вроцлавсо войнанть прядовомадо мейлеяк, ды 1945—1958-це иетнестэ ушодозель Од Шотландской книга.
Краковонь клендерь

Краковонь клендерь (краковской бублик) (польск. obwarzanek krakowski эли obarzanek krakowski) — кирьксэнь кондямо паневкс (выпечка), польской кухнянь. Краковсо ушосо коень ясамопель.
Этимологиясь (лисьмапрясь).
Оbwarzanek (истя жо вастневи obarzanek сёрмадовксось) теевсь obwarzać (польск. — «обваривать», «лакиварсо валомс») глаголсто ды секс малавикс «баранка» рузонь валонтень.
Кода анокстамс.
Краковонь клендересь овалонь эли кругонь хормасо, куншкасо варя марто ды ашти орга лангсо чапакссто кавто эли колмо полоскасто, конатне тапардазь спиралькс. Тюсозо эрси валдо-сырнестэ саезь валдо тюжас молемс. Коень коряс краковонь клендеренть диаметразо 12—17 сантиметрат ды эчкезэ 2—4 сантиметрат, сталмозо 80—120 граммат. Лангозо эри валаня эли аламодо казямо.
Клендеренть почолить эрьва мейсэ — пиже тикшесэ, паприкасо, сырасо, чурькасо, маконь видьмесэ, кунжутсо, аниськасо (тминасэ), лияназсо.
Краковской бубликтне седе сеедьстэ микшневить упаковкавтомо,— канзёрдозт.
Историясь.
Краковонь клендертнеде васень ледстявксось кандови Владислав II Ягелло (Ягайло) короленть ды Ядвига королеванть инязорксчист шкантень. 1394-це иень эйсюрковонь 2-це чинень кандовиця придворной сёрмадовкстнэсэ тешкстазь: «Dla królowej pani pro circulis obrzanky 1 grosz» (польск. — «Королеванть туртов бубликс 1 грош»). Тень пингстэ тевс нолдазь кода obrzanky польской валось, истя жо латинэнь circuli-сь.
1496-це иестэ Ян I Ольбрахт королесь Краковонь паниень (пекарень) гильдиянтень макссь ашо кшинь панема лангс, тесэ бубликтнеяк, монополия. Те монополиясь кирдевсь Ян III Собескоень самс. 1611-це иестэ ладявсь ошонть потсо бубликень миема порядкась.
1802-це иень якшамковонь 22-це чистэ ливтезель указ, конань коряс куш кодамо панийнень меревсь панемс клендерть, бути сыль чиполазо се панийтнень ютксо, кинень те меревсь. Панийтнень, конатненень меревиль панемс бубликть, кочкильть жеребейсэ. Арсеви, жеребеень коесь лоткавтозель 1849-це иестэ.
Бубликень мииця лавкинетне панжовильть валске мартонь кото часонь самс. Паневксэнь парочинть мельга вансь гильдиясь. Истя жо 1950-це иетнень самс бубликтнень микшнесть видьстэ кодазь кептерьстэ.
Минек шкане ве чинь-вень перть Краковсо миить малав 150 000 бубликть.
Рузанкина, Наталья Станиславовна

Рузанкина Наталья Станиславовна, сёрмадей.
Эрямо пингезэ.
Чачсь 1966-це иень сундерьковонь 20-це чистэ Саран ошсо интеллигентэнь семиясо. Прядызе Н.П. Огарёв лемсэ Эрзянь-мокшонь госуниверситетэнь исторической факультетэнть. Важодсь корректорокс университетэнь издательствасо, школасо тонавтыцякс, библиотекарекс. Ветясь вейсэнь история Саранонь православной духовной училищасо.
Наталья Станиславовна свал мельспаросо ледстни «Пегас» литературной студиянть, конань ветясь рузонь содавикс поэтэсь А.Н. Терентьев. Саран ошонь ламо од сёрмадыцятне литературасо васенце эскельксэст теизь сонзэ тонавтоманзо вельде. Александр Николаевич валсояк, тевсэяк лездась одтнэнень. Шнась весень, кить ойме виест макссть шкинемантень. Истятнэнь ютксо ульнесь Наталья Рузанкинаяк. Васня сон сёрмадсь стихотвореният, меельце шкастонть седе ламо важоди прозасо.
Стихотворениянзо лиснесть Эрзянь-мокшонь книжной издательствасо нолдазь вейсэнь истят пусмотнесэ, кода «Родные напевы», «Восхождение», «Калейдоскоп», «В саду моих мечтаний». Поэзиязо домка, седейс токиця. Образонзо виевть, мазыйть, лиянь ёнов а молицят.
Поэзиянь вечкицятне покш мельсэ вастызь Рузанкина Натальянь стихотворениянзо, конат совасть «Поэтический голос Мордовии» колмо томсо пусмонтень. Сон лиссь 2002-це иестэ. Ламот тешкстызь: литературас сась од, гайтев вайгель марто сёрмадей.
Рузанкина Натальянь башка ёвтнеманзо ды «Король и тварь» повестезэ печатазельть «Странник» од ломанень туртов журналсо. Произведениянзо лиснесть Московсояк: «Литературная Россия» газетасонть, «Смена» журналсонть, «Басткон» сакральной фантастикань сборниксэнть.
Нолдась стихотворениянь кавто башка пусмот: «Воздух розы» (1995) ды «России васнецовская пора» (2002). Ловныцятне сынст вастызь лембестэ, ламот кармасть пштистэ ваномо шкинеманзо мельга.
1998-це иестэ Рузанкина Наталья кармась улеме А.Н. Терентьевень лемсэ премиянь лауреатокс. 2002-це иестэ тензэ максозель Н.А. Снегирёвонь лемсэ премиясь, 2003-це иестэ – од литератортнэнь туртов Мордовия Республикангь Прявтонть литературной премиясь.
Меельце кавто книганзо лиссть «Красный октябрь» типографиясо. 2005-це иестэ – «Возраст, которого не было». Эйзэнзэ совасть повестть ды ёвтнемат. 2008-це иестэ – «Возвращение». Тезэнь совасть романозо ды повестезэ. Прозань книгатне истя жо вастозельть покш мельсэ.
Рузанкина Наталья зярдояк а стувтни эсь ундоксонзо. Сынь эрзянь. Покштязо эрясь Березник буень Симкина велесэ. Вишка порасто Наталья секе тев сакшнось тензэ инжекс.
2008-це иестэ Рузанкина Наталья совавтозель Россиянь писателень союзс. Сёрмадеентень те макссь шкинемасо од вийть.
Эри сёрмадеесь Саран ошсо.
Писатели Мордовии : библиографический справочник : в 2 т. Е. 2. Л – Я / сост. : А. И. Брыжинский, Л. П. Бойнова, Е. И. Чернов. – Саранск : Мордовское книжное издательство, 2015. – 544 с. ISBN 978 – 5 – 7595 – 1938 – 6 (т. 2)
«Чилисема», 2019, №12, С.14
Терёшкина, Евдокия Яковлевна

Терёшкина Евдокия Яковлевна – мокшонь валморозей, сёрмадей. 
Эрямо пингезэ.
Чачсь 1945-це иень чадыковонь 17-це чистэ Ковёлбуень Сомазляй мокшонь велесэ колхозникень семиясо. Эсь велень 7 иень, Мамолаевань средней школатнень прядомадо мейле тонавтнесь эрзянь-мокшонь госуниверситетэнь историко-филологической факультетсэ. 1965-це иестэ саезь важодсь Мордовиянь ды Пензенской областень школатнесэ. 1971-це иестэ сась эрямо Саран ошов. Важодсь «Мокшонь правда» газетасо литсотрудникекс, мейле отделэнь прявтокс. 1981-це иестэ тердизь важодеме эрзянь-мокшонь книжной издательствань художественной литературань редакциянь прявтокс. Кеветее иень ютазь кассь теке издательствань прявт редакторокс.
Шкинемазо.
«Свадьба» васень ёвтнемазо лиссь 1971-це иестэ «Мокшонь правда» кулялопасо. Се шкастонть саезь ушодовияк шкинемань кизэ. «Мокшонь правдасо» печатавсть аволь аламо ёвтнеманзо, очеркензэ, зарисовканзо. Ламотне эйстэст мейле совасть «Ольга тонавтни эрямонть» эйкакшонь туртов алтазь книгазонзо. Эсь произведениясонзо Е.Я. Терёшкина кепеди истят эрявикс тематнень, кода тетянь-авань, пертьпельксэнь вечкемась ды ванстомась, сы шкань эрямонтень эсь прянь анокстамось. Сёрмадеесь тень теи виевстэ, маштозь. А стяко вишка ловныцясь вастынзе сынст паро мельсэ.
«Сы ашо лишмесэ» омбоце книгасонзо, кона лиссь 1991-це иестэ, Е.Я. Терёшкина токи семиянь стакачитнень. Пусмонтень совасть ёвтнемат ды кавто повестть. Авторонть мелявтовты се, мекс ломантне секе тев теевить казямокс, велень ламо эрицятне лоткасть вечкеме моданть, мекс мокшотне стувтнить чачома келест. Тагояк тематне панжовить маштозь, тевень содазь. 
Кода ютавтыця.
Е.Я. Терёшкина лововсь лия кельстэ паро ютавтыцякс. Ютавтнесь произведеният мокшонь кельстэ рузонь кельс, седе ламо – рузонсестэ мокшонсес. «Мокша» журналсо секе тев лиснесть Е.Я. Терёшкинань ютавтовкссо ламо учёнойтнень (историктнень, философтнэнь, краеведтнэнь, литературоведтнэнь) статьяст. Эсь шкасто эрзянь-мокшонь книжной издательствасо лиссть В.А. Юрчёнковонь «Мокшэрзятне икеле ды ней», «Кода содасть мокшотнень ды эрзятнень» книганзо. Сынст истя жо ютавтынзе Евдокия Яковлевна.
Е.Я. Терёшкинань прявтсо лиссть лиртературно-художественной истят пусмотне, кода «Созвездие» (1985), «Светлое небо» (1988), «Встречи – 90» (1990), «Эрясть-аштесть атят-бабат» авторской ёвксонь ды легендань книгась (1990) ды лият. Сынст эйс совавтозельть аволь ансяк содавикс литератортнэнь, истя жо одтнэнь произведенияст.
Е.Я. Терёшкина аволь кувака эрямонзо перть кенерсь ламонь тееме. Эзь пеле стакачитнеде. Вечксь ледстнеме эйкакш пингензэ, кона савсь войнадо мейлень иетненень. Стакачитнень изнязь кемекстаськак войнадо мейле чачозь эйкакштнэнь обуцяст, шумбрачист. Сынь кассть вандынь чис кемицякс, лиянень паронь теицякс.
1995-це иестэ Е.Я. Терёшкина совавтозель Россиянь писателень союзс. Сон – Мордовия Республикань культурань заслуженной роботник (1992), СССР-нь печатень отличник (1988), МР-нь государственной премиянь лауреат (1998). 
Россиянь киниганьнолдыень Ассоциациянь Улиця.
Кулось 2000-це иень ацамковонь 17-це чистэ. Калмазь Саранскойсэ.
Подгорнова, Алина Сергеевна

Подгорнова Алина Сергеевна, валморонь сёрмадыця.
Эрямо пингезэ.
Чачсь 1991-це иень ожоковонь 19-це чистэ Мордовия Республикань Дубёнкань буень Кобалесэ. Эйкакшпингстэ саезь уш Подгорнова Алина кармась керьксамо арсеманзо рифмасо.
Васенце валморонзо сёрмадызе ушодкс классо тонавтнемстэ, ды лиссь сон «Чилисема журналсо» 2004-це иестэ. Покшоль тейтеренть кенярксозо. Сюкпря тонавтыцятненень ды ялгатненень – эзизь керя сёлмонзо, эзизь лово шкинемань толнэнть стяконь тевекс, эйкакшонь налкшкекс. Эрьва ёндо лездасть. Ялгатне – паро валсо, тонавтыцятне – превсэ. Секскак, зярдо 8-це классо тонавтнемстэ Писателень союзось тердизе сонзэ од сёрмадыцянь семинарс, весе седейшкава кенярдсть кисэнзэ. Содасть: те а стяко, мезе-бути несть эрзянь тейтернестэнть литературас чарькодицятне. Истя Алина эрьва ие кармась сакшномо семинартнэс.
Школань прядомадо мейле тонавтнесь Н.П. Огарёв лемсэ госуниверситетэнь филологиянь факультетсэ. Арсесь сюлмамс эрямонзо эрзянь журналистиканть марто. Ды вана 2012-це иестэ, университетсэ тонавтнемстэ, сась важодеме «Сятко» журналс, косо мельспаросо нейгак топавты эрзянь литературань ванстомань ды поладомань тевенть. Семинартнэ эзть юта лезэвтеме. Шкинемань толось виемсь ды валдомты сонзэ эрямонть, максы чарьксчи ды цидярдомань вийть. Ней уш сонсь Алина Сергеевна тонавты одтнэнь. Одтнэнень ули мезес тонавтнемс сонзэ пельде.
Шкинемазо.
А. Подгорнова сёрмады аволь ансяк эрзянь кельсэ валморот, сёрмады рузонь кельсэяк, седе ламонень чарькодевест мелензэ-арсеманзо, пиштеманзо-мелявксонзо. «Сятко» журналсо лиснить лирикань миниатюранзо ды ёвтнеманзо.
Сёрмадовксонзо лиснесть ды лиснить «Чилисема», «Сятко», «Странник», «LITERRA Nova» журналтнэсэ, «Эрзянь валске» (2011-це ие), «Ступени» (2012-це ие), «Тешкс» (2013-це ие), «Антология одного стихотворения о любви» (2013-це ие), «Современная литература народов России: Поэзия / Антология» (2017-це ие) вейсэнь пусмотнесэ. 2013-це иестэ лиссь «Марямга / Вслух» валморонь васенце пусмозо, 2016-це иестэ – «Кроме рифм» омбоце пусмозо. Кавонест пусмотне явозь кавтов: эрзянь ды рузонь пельксэс.
Подгорнова Алина – Россиянь писателень союзонь член (2013-це иестэ саезь), од сёрмадыцятненень Мордовия Республикань Прявтонь премиянь лауреат (2013-це ие).
Ерёмина, Мария Петровна

Ерёмина Мария Петровна – эрзянь валморонь сёрмадый.
Эрямо пингезэ.
Чачсь 1983-це иень ацамковонь 22-це чистэ Мордовия Республикань Орданбуе ёнксонь Кеченьбие (Жабино) велесэ. Средней школань прядомадо мейле тонавтнесь Н.П.Огарёв лемсэ эрзямокшонь госуниверситетэнь филологиянь факультетэнь журналистика отделениясо. Тонавтнема шкасто уш невтизе прянзо кода ёроков сёрмадыця. А стяко тонавтнемадо мейле саизь важодеме «Сятко» журналсо публицистикань отделэнь редакторокс. Ней важоди те журналсонть ответственной секретарекс. Журналистэнь ды редакторонь тевенть марто вейсэ а кадны сёрмадомантькак. Меельце шкастонть покш мель яви эйкакштнэнь туртов сёрмадовкстнэнень.
Шкинемазо.
Сёрмадомо ушодсь 11 иесэ. Школасо тонавтнемстэ те тевсэнть тензэ ламо лездась Н.И. Аржаев тонавтыцязо. Николай Иванович сеске редизе тейтерькасонть сёрмадомань сяткиненть. Шнась васень изнявксонзо, невтсь асатыксэнзэ лангс. Мария варчнесь виензэ эрзянь ды рузонь кельсэяк, седе удалакшность эрзянь кельсэ произведениятне.
Васенце стихотворениязо лиссь «Чилисемасо». Мейле стихотворениянзо, лирической миниатюранзо сеедьстэ кармасть максневеме «Сятко», «Чилисема» журналтнэсэ, лиссть «Финноугория» журналсо. Сёрмадовксонзо совасть «Монь вайгелем» (2005), «Эскелькс» (2008), «Эрзянь валске» (2011), «Ступени» (2012), «Тешкс» (2014), «Современная литература народов России: Поэзия / Антология» (2017) вейсэнь пусмотнес. Зярыя стихотворениянзо ютавтозельть мокшонь, рузонь, эстононь кельс. Лиссть кавто книганзо: «Ёвтаса тонеть» (2007) ды «Валдо» (2008). Омбоцесь нолдазель Таллин ошсо ниле кельсэ: эрзянь, рузонь, эстононь, англань.
Кода видьксты сонсь М. Ерёмина, сёрмадомасо касомань кеме эскелькстнэнь тееме лездасть тензэ Мордовия Республикань сёрмадеень вейсэндявксонть ушодксонзо коряс ютавтневиця од литераторонь семинартнэ, эсензэ кондямо од сёрмадыця марто шкинемань пелькстамось, эрзянь виев поэттнэнь ды прозаиктнень пельде тонавтнемась. Мария свал вешнемань килангсо. Ней уш сонськак кой-кинь тонавты, витни-петни лия авторонь произведеният. Ульнесь зярыя авторонь книгань редакторокс.
Мель яви лия кельстэ ютавтомантеньгак. Ловныцятнень мельс тусть рузонь, финнэнь-угрань кельстэ ютавтозь стихензэ.
Казнензэ.
М.П. Ерёмина – И.П. Кривошеев лемсэ (2006) ды Мордовия Республикань Прявтонь (2008) литературной премиятнень лауреат.
Россиянь писателень союзонь член (2014).
Тарасова, Марина Андреевна

Тарасова Марина Андреевна — эрзянь сёрмадей, ёвксонь арсидей.
Эрямо пингезэ.
Чачсь вейке тёжа вейксэсядт кодгемень кавксоце (1968) иень медьковонь кеменце чистэ Мордовия Республикань Кочкур буень Од Мурза велесэ. 1985-це иестэ сон прядызе Од Мурза велень средней школанть ды сась тонавтнеме Саран ошов, Н. П. Огарёв лемсэ Мордовской прявтуниверситетэнь филологиянь факультетэв. Университетэнь прядомадо мейле акувать важодсь «Чилисема» журналонь редакциясо, Мордовиянь правительствасо келень, литературань, экономикань ды историянь научно-исследовательской институтсо, седе кувать – «Сятко» журналсо (1997 — 2012-це иетнестэ).
Шкинемазо.
Тарасова Марина васень стихензэ, ёвтнеманзо, ёвксонзо сёрмадынзе эйкакшпорасто. Сынь ульнесть рузонь кельсэ. Шкинемань кинзэ лангс жо кеместэ стясь эрзянь кельсэ сёрмадозь ёвксонзо вельде. Сынст эйстэ седе ламотнень печатынзе «Чилисема» журналсо. Васенце эрзянь кельсэ сёрмадозь ёвксось ульнесь «Вармазей». Од сёрмадыцянтень пек лездась «Валдыне» литературной курось, конань ветясь эрзянь содавикс поэтэсь Михаил Втулкин. Тесэ теевсь малавиксэкс эрзянь кельсэ лия од сёрмадыцятнень марто. Тонавтнесь пельдест, косо-косо пелькстаськак.
Ёвксонзо печатавсть «Родник» (1991-це ие), «Ёвксонь кужо» (1993-це ие), вейсэнь пусмотнесэ. «Псакань ёвкст» башка книгазо лиссь Эрзя-мокшонь книгань издательствасо 1996-це иестэ, ды совась эрзянь келень корпусонть анокстамсто (Erzya Source Literature (Corpora)). 
Пек лембестэ ловныцятне вастызь Тарасова Маринань «Мурзай», «Мон карман учомо», «Вандора ды Ласькамо» ды лия ламо литературной ёвксонзо, конат лиснесть «Чилисема», «Сятко», «Странник» журналтнэсэ.
Марина Андреевна Тарасова зярдояк а явны вечкевикс эсь жанрастонзо – ёвкстонть. Минь уш тонадынек: седе ламо ёвкстнэнь сёрмалить эйкакштнэ. Тарасова Марнинань ёвкстнэ пек явовить эйкакшонсетнень эйстэ. Сынь седе покшткак, домкаткак. Ёвксонь героензэ седе сеедьстэ нармунть, кудоютконь ды идем ракшат, тикшеть, касовкст… Сынь пек молить ломань ёнов. Эрямост, тевест-ладост кармавтыть талномо эрьва ловныцянть.
Бути ушодат ловномо Тарасова Маринань ёвксонзо, а сезеват пелевидьс пачкодезь. Истя эрси сестэ, зярдо ловнат алкуксонь произведеният. Лисни, Марина Тарасова виев сёрмадыця. А стяко сонзэ совавтызьгак Россиянь сёрмадеень союзс. Те ульнесь 1998-це иестэ.
Дергачёва, Любовь Фёдоровна

Дергачёва Любовь Фёдоровна, валморонь сёрмадый.
Эрямо пингезэ.
Чачсь вейке тёжа вейксэсядт сизьгемень колмоце (1973) иень ожоковонь кеменце (10) чистэ Мордовия Республикань Дубёнкань буень Кочкурвелесэ сокицянь-видицянь семиясо. [[1991 ие|1991-це иестэъъ сон прядызе тиринь велень средней школанть. Теке жо иестэнть кармась тонавтнеме Н. П. Огарёв лемсэ Эрзямокшонь государственной университетэнь филологиянь факультетэнь эрзянь отделениясо. Сонзэ прядомадо мейле важодсь [[Сятко (журнал-ковставкс)|«Сятко»]] журналсо литсотрудникекс. Ней сон – «Новая жизнь» Дубёнкань райгазетань корреспондент.
Шкинемазо.
Сёрмадомо Дергачёва Любовь ушодсь школасо тонавтнемстэ. «Кочкурвелем» васенце стихезэ лиссь [[1988 ие|1988-це иестэ]] [[«Чилисема» (журнал)|«Пионерэнь вайгель»]] (ней – «Чилисема») журналсо. Аволь аламо произведениянзо печатавсть «Новая жизнь» районной газетасо, «Эрзянь правда» газетасо. [[1991 ие|1991-це иестэ]] «Сятко» журналсо лиссь «Чокшнесь викшнезь сырнень тештьсэ…» стихень покш пурнавксозо.
[[1995 ие|1995-це иестэ]] Эрзямокшонь книгань издательствась нолдызе «Вечкемадо» стихень вейсэнь пусмонть. Эйзэзэ совасть Любовь Дергачёвань зярыя стихензэяк.
«Оймесь мородо а чами» стихень башка книгазо лиссь кавто тёжат (2000) иестэ. Стихензэ секе тев лиснесть райгазетасо, «Чилисема» ды «Сятко» журналтнэсэ. Сынь вельть оймевть, сёрмадозь мазый кельсэ, токить эрьвань седей. Ды сынст кодаяк а човорясыть лия авторонь произведения марто.
Казнензэ.
Дергачёва Любовь – «Рождественская звезда» пелькстамонь дипломант ды лауреат. Сонензэ ульнесть максозь Российской Федерациянь Президентэнть Б. Н. Ельцинэнь ды Мордовия Республикань Прявтонть Н. И. Меркушкинэнь одтнэнь туртов премиятне. Любовь Фёдоровна Дергачёва истя жо казезь Мордовия Республикань правительствань Шнамо конёвсо.
Любовь Дергачёва эрзянь од поэтессанть стихензэ ютавтозь [[Рузт|рузонь]], [[Суомить|финнэнь]], [[Мадьярт|венгрань]], [[Мокшот|мокшонь]], [[Комить|коминь]] кельтнес. Сонськак Любовь Фёдоровна ламо вийть путы лия кельстэ ютавтомань аволь шожда тевентень. Финнэнь-угрань кельтнень парсте содыцянть, американь учёноенть Джак Рютерэнь прявтсо ютавтызе финнэнь кельстэ Арто Паасилинэнь «Покштянь вешнемстэ» романонзо.
Любовь Дергачёва – [[1998 ие|1998-це иестэ]] саезь Россиянь писателень союзонь член. Эри сон Дубёнкань райононь тиринь Кочкурвелесэ.
Литературась.
[[Category: Н. П. Огарёв лемсэ Мордовиянь прявт университетэнь прядыцят|Д]]
[[Category: Эрзянь кельсэ кортыцят]]
[[Category: Эрзянь валморозейть]]
Орлова, Раиса Константиновна

Орлова Раиса Константиновна, Рая Орлова, валморонь сёрмадый.
Эрямо пингезэ.
Чачсь 1963-це иестэ ожоковонь 13-це чистэ Мордовия Республикань Сыре Шайговань Сарга велесэ колхозникень ламо эйкакшонь семиясо (котоце эйкакшокс). Н. П. Огарёв лемсэ Эрзя-мокшонь госуниверситетэнь филологиянь факультетэнь прядомадо мейле зярыя иеть важодсь Сарга велень советэнь прявтокс, тиринь велень школасо тонавтыцякс. Ней эри Саранскойсэ, важоди «Мокша» журналонь редакциясо поэзиянь отделэнь прявтокс.
Шкинемазо.
Стихень сёрмадомо ушодсь школасо тонавтнемстэ. Сынь алтавсть аванстэнь, ояксчинтень, васень вечкемантень. Теке марто вейсэ, кода лови сонсь поэтессась, шкинемань алкуксонь кизэ ушодовсь ютазь пингень 80-це иетнестэ, зярдо произведениянзо печатавкшность «Трудовая правда» райгазетасо, «Мордовский университет», «Мокшень правда» газетатнесэ, «Якстерь тяштеня», «Мокша» журналтнэсэ. Стихень пусмозо коминь кельс ютавтозь лиснесь «Войвыв кодзув» («Северная звезда») журналсо. 1997-це иестэ зярыя стихензэ рузонь кельс ютавтозь печатазельть «В саду моих мечтаний» вейсэнь пусмосонть. Теке жо иестэнть Эрзямокшонь книгань издательствасонть лиссь мокшонь кельсэ «Аран тяштенякс» («Стану звёздочкой») стихень башка книгазо.
Теде мейле мельга-мельцек лиссть стихень истят пусмонзо: «Пизёлонь каштаз» («Рябиновый венок») (2006), «Инксот эрян» («Тобой живу») (2007), «Цёнгат» («Острова») (2008), «Кулемасть, Шкайават, моньге – авать» («Услышьте, Боги-женщины, и меня – женщину») (2010), «Пацят» («Крылья») (2011), «Тундонь ёфкс» («Весенняя сказка») (2011), «Сорга» («Серёжка») (2014), «Письма странницы» (2014).
Теде башка, произведениянзо печатавсть вейсэнь пусмосо: «В саду моих мечтаний» рузонь, «От Югры до Балатона» финнэнь, «Пизёлонь каштаз» венгрань, «Жаркая ночь» эстононь, «Черёмуховая речка» ды «Валда вет» коминь, «Крьвастян штатол» коминь, удмуртонь, маринь ды мокшонь, «Двенадцать» венгрань кельтнесэ, совась «Современная литература народов России: Поэзия / Антология» (2017) вейсэнь пусмонтень.
Рая Орлова неень шкань мокшонь литературасонть, ловт, вейкине поэтесса, кона истя виевстэ ды ламо важоди поэзиянь жанрасонть. Сон содавиксэкс теевсь кода моронь сёрмадыця поэт. Стихензэ лангс Мордовиянь содавикс композитортнэ сёрмадсть малав ведьгемень морот. Нолдась стихензэ лангс сёрмадозь диск – «Пизёлонь каштаз».
Рая Орлова – эрзянь ды мокшонь раськень регионъютконь вейсэнь движениянь советэнь, Мордовиянь писателень союзонь правлениянь член.
Р. К. Орлова – Россиянь писателень союзонь член (1998), Мордовия Республикань заслуженной поэт (2008), Мордовия Республикань Государственной премиянь лауреат (2013).
Литературась.
http://www.lib.e-mordovia.ru/Library/?Char=%CE&amp;id=0
http://www.finnougoria.ru/logos/poetry/1332/13330/
http://fugazeta.ru/tvorchestvo-vo-imya-svoego-naroda-raya-orlova/ 
https://rus4all.ru/authors/raya_orlova/
http://www.library.saransk.ru/actions/?ELEMENT_ID=770
https://mdf.wikipedia.org/wiki/%D0%9E%D1%80%D0%BB%D0%BE%D0%B2%D0%B0,_%D0%A0%D0%B0%D1%8F
Смородина, Анна Ивановна

Смородина Анна Ивановна (К. В. Смородин марто вейсэнь псевдонимест Юрий Самарин) – сёрмадей, валморозей, прозаик.
Эрямо пингезэ.
Чачсь 1962-це иень ожоковонь 14-це чистэ Украинань Черкессы ошсо, Украинань областень кунгкатаркасо офицерэнь ды сёрмадеень семиясо. Офицер тетянзо службанть кувалма семиянтень савкшнось полавтнемс эрямо тарканзо. Ульнесть Магадансо, Дальней Востоксо, Грузиясо, Украинасо. Васенце класс тонавтнеме Анна тусь Владивосток ошсо 1970-це иестэ. Средней школанть сырнень медаль марто прядызе Черкессы ошсо.
1980-це иестэ саезель тонавтнеме А. М. Горькой лемсэ литературной институтов лия кельстэ ютавтыцянь отделенияв тонавтнеме. Прядомадонзо мейле К. В. Смородин мирдензэ (ней Мордовия Республикань раскень сёрмадей) марто сась эрямо Саран ошов. Васня важодсь Санитарной просвещениянь кудосо редакторокс, ульнесь литературной зярыя студиянь прявтокс. 1994-це иестэ саезь куломазонзо важодсь «Странник» журналонь редакциясо. Те журналось эсь шкастонзо панжозель мирденть-нинть Константин Владимирович ды Анна Ивановна Смородинтнэнь ушодксост коряс. Те сынст сехте покш путовксост журналонть масторонь келес содавиксэкс теевемасонть.
Шкинемазо.
Анна Смородина – стихень, прозань зярыя книгань автор. Ютазь пингень 90-це иетнестэ лиссть «Неизбежный контур» (1991) ды «О любви» (1995) стихень пусмонзо. К. В. Смородин марто вейсэ нолдасть ёвтнемань ды пьесань «Исторический проезд» пусмо, «Русский костёр» (2000) ёвтнемань-притчань книга, «Заснеженная Палестина» (2002) ёвтнемань, статьянь, эссень пусмо, «В поисках славы» (2005) повестень ды ёвтнемань книга, «Ракушка» (2007), козонь совасть роман, повестть ды ёвтнемат, «Хочется подумать…» (2008), «О живом и мёртвом» (2009) статьянь ды заметкань книгат, «Пролустанок на пути к столице» (2011) повестень ды ёвтнемань книга. 2013-це иестэ лиссь А. Смородинань «Восклицательный знак» книгазо, козонь совасть сонзэ весе стихензэ, пьесанзо-притчанзо ды дневникстэнзэ саевкст.
Теде башка, Смородина Аннань прозазо, статьянзо ды стихензэ лиснесть «Истоки» альманахсо, «Москва», «Наш современник», «Юность», «Роман-журнал. XXI век», «Странник», «Нива», «Сура» ды лия журналтнэсэ, «Литературная Россия», «День литературы», «Завтра» ды лия газетатнесэ. К. В. Смородин марто вейсэ сёрмадозь «Ныне отпущаеши…» пьесаст 1994-це иестэ печатазель «Диалог. Хронотон» журналсо (Витебск ош) ды путозель эрзя-мокшонь государственной телевидениясо ды Орёл ошсо «Русский стиль» театрасо.
Смородина Аннань эрямонзо куломась нельгизе, зярдо тензэ ансяк топодекшнесть 50 иеть. Ялатке сон кенерсь ламонь теме, кадсь эсензэ мельга неявикс тешкс, сёрмадсь виев книгат. Кода поэзиязо, истя прозазояк, валдот, лиянь ёнов а молицят, арсеме кармавтыцят, седейс токицят.
Смородина Анна 1999-це иестэ совавтозель Россиянь Сёрмадеень Кужос. Кулось Анна Ивановна 2012-це иень ожоковонь 28-це чистэ, 50-нь иень чачома чистэнзэ кавто таргонь ютазь. 
Казнензэ.
Сон «Москва» журналонь премиянь, Мордовия Республикань Прявтонь премиянь, Мордовия Республикань Государственной премиянь, Александр Невской святой благоверной князенть весеРоссиянь литературной премиянь лауреат.
Белицер, Вера Николаевна

Вера Николаевна Белицер (1903-1983) — советэнь учёной, историянь наукань доктор, этнограф, полевой исследователь.
Эрямо кизэ.
Чачсь 1903-це иестэ Рязаньсэ. 
1925-це иестэ прядызе МГУ-нь общественной наукань факультетэнь этнолого-лингвистической отделениянть.
1925-1941-це иетнестэ - Московсо Народоведениянь музеень важодиця.
1941-43-це иетнестэ - эвакуациясо.
1943-це иестэ мольсь тонавтнеме Московсо СССР-нь НА-нь Этнографиянь институтонь аспирантурас.
1945-це иестэ идизе «Народная одежда удмуртов. Материалы к этногенезу» теманть коряс кандидатской диссертациянзо.
1945-це иестэ саезь 1952-це ие видьс ютавтнесь этнографической экспедицият коми-пермяконь весе основной этографической группатнень эрямо таркатнесэ.
1959-це иестэ идизе коминь этнографиянть коряс докторонь диссертациянзо.
Кулось1983-це иестэ Московсо.
Наукань тевезэ.
В.Н. Белицер ваннось Поволжьянь ды Прикамьянь раськетнень - эрзятнень, удмурттнэнь, башкиртнэнь, коми-зырянтнэнь, коми-пермяктнэнь, чуважтнэнь этнографияст. "Очерки по этнографии народа коми" (1958) важодевкссэнзэ келейстэ ванны коминь материальной культуранть ды эрямо койтнень, этнической историянь кевкстематнень ды келень ёнкстнэнь.
Сэрей тёкшт В.Н. Белицер сайсь Поволжьянь ды Прикамьянь раськетнень - комитнень, удмурттнэнь, эрзятнень, чуважтнэнь - традиционной оршамопелест ванномасо. Результаттнэ невтезь зярыя монографиясо.
Литературась.
Козлов В. И. Вера Николаевна Белицер / В. И. Козлов, Т. П. Федянович // Этнографическое обозрение. 1994. № 1. С. 149-152.
Федянович Т. П. Исследования В. Н. Белицер финно-язычных народов Поволжья и Приуралья // Этнографическое обозрение. 2004. № 5. С. 112-125
Баняц, Мира

Ми́ра Ба́няц (; чачсь 1929-це иень таштамковонь 4-це чистэ, Ердевик, Сербия) — сербиянь сехте содавикс актрисатнестэ вейкесь.
Мира Баняц (алкуксонь лемезэ Мирьяна Т. Баняц) кандови актёронь васенце поколениянтень, кона прядызе театральной училищанть Нови-Сад ошсо (1950). Налксесь Сремска-Митровица (1949—1951) ды Баня-Лука (1953—1955) ошонь театратнесэ ды кувать Нови-Садсо Сербской национальной театрасо (1951—1970). 1970-це иетнестэ тусь эрямо Белградов ды теевсь «Ателье 212» театрань членэкс.
Сехте неявикс изнявксонзо — народсто аватнень невтемась, сеедьстэ налксилинзе юмор марто. Театрасо рольтнеде башка, конатнень кис казезель, сон налксесь ламо рольть киносо ды телевидениясо. Сехте ледстневиця ролензэ ульнесть Горан Паскалевичень фильматнесэ. Покш экрансо васень лисемазо — «Бой под Косово» фильмасонть (1964).
Сонензэ максозель «Добричин прстен» казнесь (Сербиясо эрямонь театральной изнявксонзо кис сехте покш казне) 2001-це иестэ ды «Павле Вуисич» казнесь 2008-це иестэ. 1976-це иестэ Пуласо тензэ максозель «Золотая арена» Премиясь Бранко Бауэрэнь «Шалаш в Малом Рите» фильмасонть авань сехте вадря роленть налксеманзо кисэ. Истя жо саинзе «Октябрьская театральная награда» (2000) ды «Йоаким Вуйич» казнетнень.
Омбоце мировой войнань шкасто ютавтсь вейке ие Васенце пролетарской бригадасо.
Комедия

Комедия (: «Дионисэнь лемсэ покшчись», пейдиця ломанть, сынст молемаст коень-илань ютавтомсто, ды / «моро; ода» эйстэ) — драмань ветиця жанратнесэ вейкесь: произведения, конань юрсо вейсэнь эрямонь, ломанень асатыкстнэнь лангсо пейдема.
Трагедия

Трагедия ( ← ← — сеянь моро: «сея» ды / «моро; ода» эйстэ) — драмань прявт жанратнестэ вейкесь. Эйсэнзэ невтевить пек пштить, сеедьстэ эрямосо а топавтовиця тевть-валт. Трагедиясь сюжетэнть юросо героенть, виев личностенть ды уцясканть, кирдимасторонть, пертьпельксэнть ды лиятнень ютксо эли эсензэ марто а витевиця конфликт. Те тюремасонть героесь сеедьстэ чавови, ансяк нравственностень ёндо лиси изницякс. Трагедиясь целезэ — сыргавтомс ваныцясонть седейсэ вельмевтиця ризнэма, пичедема ды ёжомарямо. Истямо потмоёжось вети катарсисэнтень (ваньксчинтень).
Гаити Республикась

Гаити (, ) — мастор Пелевеёнксонь Америкасо.
Доминиканонь Республикась

Доминиканонь Республикась () — мастор Пелевеёнксонь Америкасо.
Содыця

Содыця ("Муниця") — магиянь тевтнень ды валтнэнь тевс нолдыцят, конатне умонь шкань ломантнень чарькодемаст коряс лездыть тердемс бажамонь соткст.
Валмеревкс

Валмеревкс — устной народной творчествань жанра. Сеедьстэ вастневиця прядозь арсема марто ёвтавкс, кона лади эрямосо вастневиця тевтненень ды канды тонавтомань смусть.
Валевтавкс

Валевтавкс — те эли тона явлениянтень эмоциянь питнень максыця ёвтавкс. Сон апак прядо ды арась эйсэнзэ тонавтомань смусть.
Бибина, Татьяна Николаевна

Татья́на Никола́евна Би́бина (чачсь 1939 — кулось 1960 иень панжиковонь 20 чистэ) — крансо важодиця. Максызе эсь эрямонзо тейтерьавань ды эйкакшонь идемань кис. Эрзя.
Эрямопингезэ.
Таня Бибина чачсь эрзянь Мордовиянь Целпанова (Отяжбуе) велесэ, тосо ютавтызе эйкакшпингензэ. Школав якась Гусь-Хрустальной ошсо, конась ашти Олодимэрэнь ёнкссо, козонь тетянзо-аванзо туекшность эрямо. Школань прядомадо мейле велявть Мордовияв. Важодсь цемент заводонь вачкамосо Чаунзань буесэ, ды сахаронь заводонь вачкамосо Ромадановань буесэ.&lt;br&gt;
Подвигезэ.
1960 иень панжиковонь 20 чистэ Таня важодсь кепедемань крансо. Тевезэ ульнесь кепсемс железань ды бетононь блокт сахаронь заводонь вачкамсто. Кепететсь виев варма ды ноцковтызе кранонть кирдематаркатнестэ. Кранось тусь ардось чугункань киява тупикс. Сонзэ налозо стясь самай банянь лангс, косо се шкава ульнесть тейтерьават ды эйкакшт. Таня самай валгиль крансто алов се шкане, кода тень редизе. Теде мейле сеске велявтсь мекев, кабинас, ды ютавтызе налонть лия ёнов. Секе шкане кранось кармась прамо Таня марто. Тейтересь чавовсь. &lt;br&gt;
СССРэнь Верьце Советэнь Меремань коряс Татьяна Николаевна Бибина 1960 иестэ умарьковонь 6 чистэ казезель «Знак Почёта» орденсэ кулома ланга.&lt;br&gt;
Калмазь эсь тиринь Целпанова (Отяжбуе) велесэ.&lt;br&gt;
Лемень кундамозо.
Т.Н.Бибинань лемсэ лемдязель Саранской ошсо куро (Химмаш ошонь буесэ) ды Комсомольский пгтэсэ (косо вачкасть цементэнь завод).&lt;br&gt;
Ёвтнема

Ёвтнема эли новелла ( — «куля» эйстэ) — эпикань вишка жанра. Прозань аволь покш произведения. Эйсэнзэ героенть эрямосто невтевить вейке эли зярыя событият.
Кель яжамка

Кель яжамка — устной народной творчествань вишка жанра. Аллитерация вельде теезь нурькине текст, фраза. Сон ёвтави пек стакасто, седеяк стакасто, зярдо ёвтави ламоксть ды куроксто.
Кой

Кой — пингеде-пингес ванстневиця условной . Сынь а кандыть кодамояк неявикс лезгс, ансяк лездыть ломантнень ютксо те эли тона сюлмавоматнень кемекстамо.
Лавсень моро

Лавсень моро — эйкакшонь фольклоронь жанратнестэ вейкесь, лавсенть велькссэ эйкакшонть мадстемсто моравиця нурькине морот.
Юдина, Валентина Михайловна

Юдина Валентина Михайловна – сёрмадей, кулянь сёрмадый.
Эрямо пингезэ.
Чачсь 1951-це иень эйсюрковонь 28-це чистэ Мордовиянь Ицяло велесэ. Тесэ кассь, тестэ средней школань прядомадо мейле тусь тонавтнеме Московов А. М. Горькой лемсэ литературной институтов. Те кинть кочкизе секс, мекс стихень сёрмадома виензэ варчнизе уш кавксоце классо тонавтнемсэ. Васенце стихезэ печатазель Ицялонь «Путь Ильича» райгазетасо.
Литинститутсо тонавтнесь Лев Озеров рузонь содавикс поэтэнть семинарсо. Тесэ теевсь содавиксэкс рузонь ды лия масторонь поэттнэнь ды прозаиктнень шкинемаст марто, сынст книгатнень вельде тонавтнесь чарькодеме эрямонть смустензэ.
Литературной институтонть прядомадо мейле сисем иеть важодсь корреспондентэкс «Трибуна строителя» ламо тиражонь газетасо, мейле ютась «Строитель» Культурань кудов эйкакшонь секторонь прявтокс. Теке жо шкастонть мирдензэ, Терентьев Александр рузонь содавикс поэтэнть, марто панжизь «Пегас» литературной студиянть. Курок сынст перька пурнавсть поэзиянь кементь вечкицят. Малав весе сынь ульнесть одт, тейсть васенце эскелькст сёрмадомасо. Валентина Михайловна ды Александр Николаевич мейсэ маштсть лездасть тенст. А стяко зярыя иень ютазь сынст тонавтницятнень ютксто кассть алкуксонь поэтт, прозаикть, конат нолдасть зярыя виев книгат. Сынст ютксо Александр Арапов, Камиль Тангалычев, Наталья Рузанкина, Сергей Казнов, Александр Бажанов ды лият.
Шкинемазо.
Юдина Валентинань лиссть стихень зярыя книганзо. «Журавушка» васень книганзо кис, кона лиссь 1977-це иестэ, сонензэ максозель Мордовиянь комсомолонь премиянь лауреатонь покш лемесь. Мейле лиссть «Подснежники» (1983), «Зимний колодец» (1988), «Цветочное поле» (1993) стихень пусмонзо. Пек кеняркшнось поэтессась «Золотник» од эсь книгазонзо. Сон лиссь 2010-це иестэ. Пусмось алкукскак виев, мазый. Эйзэнзэ совасть зярыя иень перть сёрмадозь стихензэ. Сынь вечкемадо, пертьпельксэнь мазычиденть, тиринь мастордонть. Сон седейстэ молиця валсо ёвты корязост эсензэ мелензэ-арсеманзо.
Юдина Валентинань валморонзо печатавсть вейсэнь зярыя пусмосо, альманахсо, лиснесть «Огонёк» журналсо, «Молодые голоса» книгасо (Москов ош).
1991-це иестэ саезь Валентина Юдина Россиянь Сёрмадеень кужось совиця. 2004-це иестэ тензэ максозь «Мордовия Республикань заслуженной поэт» покш лемесь. Эти Саранскойсэ.
Лайшема

Лайшема — коень ды кудоютконь раськень поэзиянь жанра; малавиксэнь куломадо эли мартонзо зыянов тевень лисемадо, мирденень аволь эсь олясо лисемадо, солдатчинадо, сюронь а чачомадо, ормадо ды лиядо стихсэ ёвтниця лиро-драматической импровизация.
Ловомка

Ловомка — нелксематнень ушодыця эйкакшонь фольклоронь жанра. Сон топавты прикладной функция.
Ловнома

Ловнома — кода кортамонть истя кунсломанть марто кеместэ сюлмазь кортамонь тевс нолдамонь прявт видтнэстэ вейкесь. Ловнома — те информациянь чарькодемань способ.
Художественной ловнома — эстрадной искусствань жанра, литературной произведениятнень ломанень икеле ёвтнема.
Сочи ош

Сочи (, , , ) — Россия Масторонть ошось, Краснодаронь крайсэ.
Эйва Макс

Эйва Макс (; чачсь 1994-це иень даволковонь 16-це чистэ, Милуоки, АВШ) — американь морыця ды эсензэ сёрмадовт моронь морыця (автор-исполнитель). Сонзэ «Sweet but Psycho» синглазо UK Singles Chart британиянь хит-парадсо саизе васенце тарканть 2018-це иень прядовомсто — 2019-це иень ушодовомсто.
 "Вант истя жо «» англань пелькссэ."
Эрямо кизэ.
Чачсь 1994-це иень даволковонь 16-це чистэ Милуокисэ, Висконсин (АВШ). Чачомсто лемезэ Аманда Эйва Кочи. Чачтыензэ (авазо – оперань морыця) Албанииясто эмигрантт.
Васенце кавто сингланзо пек эзть неяво. Дебютноекс ульнесь «My Way», кона лиссь 2018-це иень чадыковонь 20-це чистэ Atlantic Records лейбласо, румынэнь чартсо пачкодсь ансяк 38-це таркас. Омбоце синглазо, «Slippin» (-нь марто), лиссь 2018-це иень панжиковонь 11-це чистэ.
«Sweet but Psycho» колмоце синглазо лиссь 2018-це иень умарьковонь 17-це чистэ. Моронть продюсировась Cirkut содавикс мастер ды сон Эйвань туртов теевсь прорывной хитэкс, кона саизе васенце тарканть Европань зярыя мастортнэсэ, ютксост Великобритания, Швеция ды Норвегия. Эйва Макс истя жо тейсь тев «Let It Be Me» сёрмадомасо (записьсэ) "" (David Guetta) альбомсонть.
 "Вант истя жо «» англань разделсэ."
Ереванонь метрополитенэнь станциятне

Те Ереванонь метрополитенэнь станциянь спискась — Еревансо (Армения) метрополитенэнь линиянь системась.
Ереванонь метрополитенэнь васенце участкась панжозель 1981 иень эйзюрковонь 7-це чистэ ды ульнесть эйсэнзэ ниле станцият. Ней метрополитенсэнть важодить 10 станцият. Линиятнень эксплуатационной кувалмост 12,1 вп. 
Ало невтезь станциятнень спискась.
Инеёвкс

Инеёвкс ( — «басня»: латинэнь кельсэ сёрмадозенть каршо путовиця романонь кельтнесэ сёрмадозь произведения) — жанра: эрьва ёндо ломантнень эрямост кодамо-бути шкань перть эли ломанень эрямо пингензэ перть. Невтевиця эпической покш произведения, роман башка ёнксонзо: действующей зярыя персонажтнень эрямост сюжетэнь ламо линиятнень вельде невтемась; эрямонь ламо ёнкстнэнь максомась, вейсэнь эрямонь эрявикс кевкстематнень путомась (кепедемась); действиясь моли ламо шкань перть.
Триллер

Триллер (, — «кепедемс талнома» эйстэ) — мелень кирдиця роман (эрямарт, боевик, мелодрама, пьеса). Эйсэнзэ пшти сюжет ды куроксто молиця действия, сеедьстэ тандавтомань ламо невтема, верень валома, чавома, нарьгамо ды седе тов.
Атлантида (модаваря)

Атлантида — Украинасо карстовой , ашти Збруч леень лаймесэ, Хмельницкой областень Каменец-подольской райононь Завалье веледенть авасоло. 1975-це иестэ саезь 10 гектаронь туросо территориянть марто вейсэ сон государственной значениянь геологической пертьпельксэнь паметник. Туризмань ды экскурсиянь коряс Хмельницкой областной советэнь кедь ало.
Кодамо модаварясь.
Подольянь территориясо колмо этажсо вейкине модаваря. Алце (васенце) этажось  — те сэрей ды келей галереят, омбоцесь  — 1 - 1,5 метрас теиньгавдозь потомт (полостть), колмоцесь — 5 метрань сэрьсэ кавто апокш ютамо таркат (ходт). Васенце ды омбоце этажонь галереятнень васодема таркасо улить покш залат (сэрест 12 метра видьс). Пещерань стенатнесэ, вере таркатнесэ (велькстнэсэ, сводтнэсэ) ламо эрьва кодамо тюссо гипсэнь натечной формат. Вастневить 1,5 метра видьс кувалмосо волокнистой кристаллт. Улить сталактитт ды сталагмитт, конат теить тюсонькоряс ашот, ожонь кондят, ашназа-якстереть, пачкневтиця ды формань коряс эрьва кодат цецят, тештинеть ды эйсюрот. Валдомтомсто сынь налксить эрьва кодамо тюссо ды прок теить ёвкс. Пещерасонть улить башка залт (Маконь, Сырнень сёксь, Кенярксонь, Пейдемань ды лият), галереят (Колмо пайстомонь, Партизанонь), гротт ды коридорт (Шайтянонь пуло). Пещерасонть эрить кедьнимилявонь чуросто вастневиця видт.
Ванномань историясь.
Панжозь 1969-це иестэ. Парсте ванномазо ушодозь 1979-це иень сёксня. Детальной топографической съёмка тейсь А. Б. Климчуконь кедь ало спелеологической отрядось.
Ютавтома

Ютавтома — вейке кельстэ лия кельс информациянь видестэ максомань тевтееме.
Салт

Салт — неть стакалгавтозь сюлмавкстне аштить металлонь катионсто ды кислотань кадовиксэнь анионсто.